Цяпер колькі слоў пра Ніну Кавальчук. Ніна Уладзіміраўна даслала нам на конкурс аж цэлую серыю вершаў. Многія з іх звязаны з нашымі тэмамі, з вёскай. Аднак зачапіў, як кажуць, “Сямейны экіпаж”. Як высветлілася, верш аўтабіяграфічны: муж Ніны Уладзіміраўны — механізатар са шматгадовым стажам, амаль 20 гадоў працаваў і на трактары, і на камбайне. Сама аўтар ўсё жыццё жыве ў вёсцы, працавала на будаўніцтве, а потым 20 гадоў — сацыяльным работнікам. Паэзія — занятак для душы. У лютым 2017-га ў мінскім выдавецтве выйшаў зборнік “Звіваюцца сцежкі-дарогі”. У ім надрукавана амаль тры сотні вершаў сельскай паэткі.